## ΠΑΡΑΡΤΗΜΑ V – Υπόδειγμα Οικονομικής Προσφοράς

Κριτήριο ανάθεσης της σύμβασης είναι η πλέον συμφέρουσα από οικονομική άποψη προσφορά μόνο βάσει τιμής. Μέσω της διαγωνιστικής διαδικασίας θα επιλεγεί ο ανάδοχος που θα προσφέρει τoν χαμηλότερο Δείκτη Προσφερόμενης Τιμής (Δ.Π.Τ.). Ο Δείκτης της προσφερόμενης τιμής των υποψηφίων αναδόχων υπολογίζεται από τον παρακάτω τύπο:

**Δ.Π.Τ. = 85% \* (0,01 – Α1)\*100 + 6% \* (100,00 – Α2) + 5% (200,00-Α3) + 3% (300,00 – Α4) + 1% (400,00 – Α5)**

Η προσφορά θα πρέπει να ακολουθεί το κατωτέρω υπόδειγμα χωρίς καμία παρέκκλιση, ενώ μη συμμόρφωση με τον συγκεκριμένο όρο συνιστά αιτία απόρριψης της υποβληθείσας προσφοράς. Στον Πίνακα συμπληρώνονται τα πεδία Α1, Α2, Α3, Α4, Α5

|  |  |  |  |  |  |  |
| --- | --- | --- | --- | --- | --- | --- |
| **ΚΑΤΗΓΟΡΙΑ** | **ΠΟΣΟ ΣΥΝΑΛΛΑΓΗΣ** | **Μέγιστο ποσοστό προμήθειας - αμοιβής του αναδόχου** | **Έκπτωση επί του ποσοστού προμήθειας - αμοιβής του αναδόχου** | **Μέγιστο ενιαίο ποσό προμήθειας - αμοιβής του αναδόχου (€)** | **Έκπτωση επί του ενιαίου ποσού προμήθειας - αμοιβής του αναδόχου** | **Ποσοστό στάθμισης (%)** |
| **1** | 0,01€ - 7.500,00€ | 1,00% | **Α1** | Δεν εφαρμόζεται | Δεν εφαρμόζεται | 85,00% |
| **2** | 7.500,01€ - 15.000,00€ | Δεν εφαρμόζεται | Δεν εφαρμόζεται | 100,00 | **Α2** | 6,00% |
| **3** | 15.000,01€ - 50.000,00€ | Δεν εφαρμόζεται | Δεν εφαρμόζεται | 200,00 | **Α3** | 5,00% |
| **4** | 50.000,01€ - 100.000,00€ | Δεν εφαρμόζεται | Δεν εφαρμόζεται | 300,00 | **Α4** | 3,00% |
| **5** | 100.000,01€ και άνω | Δεν εφαρμόζεται | Δεν εφαρμόζεται | 400,00 | **Α5** | 1,00% |

Η προσφερόμενη τιμή **Α1** εκφράζεται σε μονάδες βάσης (bps), λαμβάνει ακέραιες τιμές από 0 έως 100 και αποτυπώνεται στον ανωτέρω τύπο υπολογισμού του Δ.Π.Τ. με μορφή ποσοστού επί τοις εκατό.

Η προσφερόμενη τιμή **Α2** εκφράζεται σε ευρώ (€) και λαμβάνει τιμές από 0,00€ έως 100,00€.

Η προσφερόμενη τιμή **Α3** εκφράζεται σε ευρώ (€) και λαμβάνει τιμές από 0,00€ έως 200,00€.

Η προσφερόμενη τιμή **Α4** εκφράζεται σε ευρώ (€) και λαμβάνει τιμές από 0,00€ έως 300,00€.

Η προσφερόμενη τιμή **Α5** εκφράζεται σε ευρώ (€) και λαμβάνει τιμές από 0,00€ έως 400,00€.

Επί ποινή αποκλεισμού θα πρέπει οι υποψήφιοι να εξυπηρετούν τις κάρτες που φέρουν τα σήματα των διεθνών οργανισμών κάρτας VISA, Mastercard και China Union Pay. Προαιρετικά θα εξυπηρετούν τις κάρτες που φέρουν τα σήματα των διεθνών οργανισμών DINNERS και AMERICAN EXPRESS.

Στην αμοιβή του αναδόχου συμπεριλαμβάνεται και η αμοιβή της ΔΙΑΣ ή όποιου τρίτου στον οποίο θα αναθέσει την διόδευση των συναλλαγών.

Σημείωση: Η Αναθέτουσα Αρχή διατηρεί το δικαίωμα να παρατείνει τη διάρκεια της σύμβασης (άσκηση δικαιώματος προαίρεσης), με μονομερή της δήλωση (απόφαση) που ασκείται πριν από τη λήξη αυτής, έως ένα (1) επιπλέον έτος (παράταση), με έναρξη την επόμενη της ημερομηνίας λήξης της, με τους ίδιους όρους της αρχικής σύμβασης (τροποποίηση της αρχικής σύμβασης κατά τη διάρκειά της σύμφωνα με την περ. α) της παρ. 1 του άρθρου 132 του ν. 4412/2016).

Το φυσικό αντικείμενο της κατ’ αυτόν τον τρόπο τροποποιημένης αρχικής σύμβασης (άσκηση δικαιώματος προαίρεσης), θα αφορά στην υλοποίηση συστήματος αποδοχής ξένων καρτών στο δίκτυο EFT/POS της Ανεξάρτητης Αρχής Δημοσίων Εσόδων και e-POS της Γενικής Γραμματείας Πληροφοριακών Συστημάτων για την είσπραξη των δημοσίων εσόδων διάρκειας έως ένα (1) επιπλέον έτος, και με τους ίδιους όρους της αρχικής σύμβασης (ίδιο τίμημα).